Diari Oficial de la Generalitat Valenciana


Sumari del DOGV 4705, del 04-03-2004 (2004/2140)

Informació pública de la pròrroga del termini d'informació pública del programa d'actuació integrada per al desenvolupament de la unitat d'execució denominada Fray Mateu.
--------------------------------------------------------------------------------------------------------------------------------------------------------------------------

### Dades del document

Número de DOGV
:   4705

Data del DOGV
:   04-03-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/2140


Organisme emissor
:   Ajuntament de València

Tipus de document
:   Anunci

Informació pública de la pròrroga del termini d'informació pública del programa d'actuació integrada per al desenvolupament de la unitat d'execució denominada Fray Mateu. [2004/M2140]
  
L'Alcaldia, mitjançant Resolució U-885, de data 10 de febrer de 2004, ha disposat el següent:
  
«Vista l'alternativa tècnica de programa d'actuació integrada presentada per la mercantil Hogarval, SL, per al desenvolupament de la unitat d'execució denominada Fray Mateu, exposada a informació pública mitjançant Resolució d'Alcaldia U-7.257, de 21 d'octubre de 2003, i publicada en el Diari Oficial de la Generalitat Valenciana de 13 de novembre de 2003.
  
Atés que durant el dit període d'informació pública es van presentar unes altres dues alternatives tècniques en competència per part d'Inmuebles Soler, SL i Selreh, SA, ampliant l'àmbit de l'exposada inicialment.
  
Vist que la presentació d'una alternativa tècnica d'àmbit major va provocar l'existència de titulars cadastrals als quals no se'ls havia remés l'avís prescrit en l'article 46.3 de la LRAU, i que per tant es va procedir a la suspensió de l'acte d'obertura de les proposicions juridicoeconòmiques presentadas, amb l'objecte d'esmenar la deficiència anteriorment indicada, en virtut de delegació conferida per la Resolució número 2.141, de 25 de juny de 2003, resolc:
  
Prorrogar el període d'informació pública pel termini de 20 dies hàbils, mitjançant anuncis en un diari d'informació general editat a la Comunitat Valenciana i posteriorment o simultàniament en el Diari Oficial de la Generalitat Valenciana, i amb la remissió prèvia dels avisos prescrits en l'article 46.3 de la LRAU, de les alternatives tècniques de programa d'actuació integrada presentades per Hogarval, SL, Inmuebles Soler, SL i Selreh, SA, per al desenvolupament de la unitat d'execució denominada Fray Mateu, exposada a informació pública mitjançant publicació en el DOGV de 13 de novembre de 2003.
  
En el dit termini, comptat a partir de la publicació de l'anunci d'exposició pública en el DOGV, sols els titulars cadastrals de la parcel·la amb referència cadastral número 45538-01, podran presentar en el Servici Municipal de Planejament, (av. d'Aragó, 35), tant al·legacions com alternatives tècniques que pretenguen competir amb les exposades al públic.
  
En els cinc dies següents al venciment del termini d'informació pública, sols els titulars de la parcel·la anteriorment indicada podran presentar a l'oficina de contractació de la corporació (plaça de l'Ajuntament), proposicions juridicoeconòmiques en plica tancada a qualsevol de les alternatives tècniques presentades; l'acte d'obertura de les que es presenten tindrà lloc el dia hàbil següent a l'acabament d'este termini, tret que siga dissabte, cas en què es traslladarà al dia hàbil següent.
  
En el supòsit que algun dels titulars de les parcel·les cadastrals anteriorment esmentades presentara alternativa tècnica en competència, qualsevol persona podrà presentar proposicions juridicoeconòmiques en plica tancada a la dita alternativa, en el termini de cinc dies anteriorment indicat.
  
Totes les actuacions podran ser objecte de consulta i al·legació pels interessats durant els 10 dies següents a l'acte d'obertura de pliques; així mateix, durant tot el procediment podran ser objecte de pública consulta al Servici de Planejament, les al·legacions i alternatives tècniques que s'hi presenten.
  
La publicació de la present resolució val d'anunci als afectats desconeguts o a aquells l'adreça dels quals no constara o constara erròniament en la base de dades cadastral, de conformitat amb l'establit en l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.»